smcproject/ml-wiki-sentences huggingface dataset:
കാർത്തേജ് (Arabic: قرطاج‎ Qarṭāj,) : പുരാതന കാർത്തേജിനിയൻ സാമ്രാജ്യത്തിന്റെ ആസ്ഥാനമായ കാർത്തേജ് ഇന്നത്തെ ടുണീഷ്യയിലാണ് സ്ഥിതിചെയ്യുന്നത്.
ബി.സി. ഒന്നാം സഹസ്രാബ്ദത്തോടെ ഒരു ഫിനീഷ്യൻ കോളനി എന്ന നിലയിൽ നിന്നും വികസിച്ച ഈ നഗരം ഏകദേശം മൂവായിരം വർഷത്തോളം പ്രതാപത്തോടെ നിലനിന്നു.
ഇരുപതാം നൂറ്റാണ്ടിന്റെ മധ്യത്തിൽ ഒരു കാർഷിക ഗ്രാമം മാത്രമായ ഇവിടം വീണ്ടും വികസിച്ച് ഒരു തീരദേശ നഗരമായി മാറി.
2004ഇൽ  15,922 ഓളം ജനസംഖ്യ ഉണ്ടായിരുന്ന ഈ നഗരത്തിൽ 2013 ജനുവരിയോടെ 21,276 ആയിരുന്നു ജനസംഖ്യ.
ചരിത്രപരമായി ലാറ്റിൻ ഭാഷയിൽ കാർത്തെജൊ ( Carthago or Karthago ) എന്ന് അറിയപ്പെട്ടിരുന്ന  കാർത്തേജ്  എന്ന വാക്കിന്റെ അർഥം പുതിയ നഗരം എന്നായിരുന്നു.
ഈ നഗരത്തിൽ ആദ്യകാലത്ത് വികസിച്ച സംസ്കാരത്തെ  പ്യൂണിക് ( ഫിനീഷ്യൻ എന്ന വാക്കിൽ നിന്നും ) അല്ലെങ്കിൽ കാർത്തേജിയൻ  എന്ന പേരിൽ ചരിത്രകാരന്മാർ പരാമർശിക്കുന്നു .
ടുണിഷ് തടാകത്തിന്റെ കിഴക്കുവശത്താണ്  ഈ നഗരം .
ഗ്രീക്ക് ചരിത്രകാരന്മാരുടെ അഭിപ്രായത്തിൽ ടൈർ ഇൽ നിന്നുമുള്ള ( ആധുനിക ലെബനൻ ) കാനാനൈറ്റ് ഭാഷ സംസാരിക്കുന്ന 
ഫിനീഷ്യരാണു കാർത്തേജ്  സ്ഥാപിച്ചത്.
പിന്നീട് കാർത്തേജ്  മധ്യധരണ്യാഴിയിലെ സമ്പന്ന നഗരവും പ്രധാന ശക്തിയുമായി മാറി.
വടക്കൻ ആഫ്രിക്കൻ തീരങ്ങളിൽ ബി.സി. മുന്നൂറാമാണ്ടിൽ കാർത്തേജ് ആയിരുന്നു പ്രബല നാവികശക്തി.
മെഡിറ്റനേറിയൻ പ്രദേശത്ത് അധികാരം സ്ഥാപിക്കാനായി കാർത്തേജുകാർ റോമക്കാരുമായി നടത്തിയ യുദ്ധങ്ങളാണ് പ്യൂണിക് യുദ്ധങ്ങൾ .
രണ്ടാം പ്യൂണിക് യുദ്ധത്തിൽ ഹാന്നിബാളിന്റെ ഇറ്റലി ആക്രമണം , കനായെ യുദ്ധത്തിൽ കാർത്തേജിന്റെ വിജയത്തിനു കാരണമായി.
എങ്കിലും 202 ബി.സി യിലെ സാമാ യുദ്ധത്തിൽ ഹാന്നിബാളിനു  പരാജയം ഉണ്ടായി.
തുടർന്ന് നടന്ന മൂന്നാം പ്യൂണിക് യുദ്ധത്തിൽ ( ബി.സി 146 ) റോമാക്കാർ കാർത്തേജ്  കീഴടക്കുകയും പൂർണമായി നശിപ്പിക്കുകയും ചെയ്തു.
പിന്നീട് റോമാക്കാർ കാർത്തേജ് നഗരം പുനർനിർമിച്ചു .
കുറച്ചു കാലം നിലനിന്നിരുന്ന വാൻഡൽ സാമ്രാജ്യത്തിന്റെ ( AD 435 - AD 534 )   തലസ്ഥാനവും കാർത്തേജ് ആയിരുന്നു.
എ ഡി 698 അൽ മഗ്റിബ് ആക്രമണത്തിൽ വീണ്ടും നശിപ്പിക്കപ്പെടുന്നത്‌ വരെ കാർത്തേജ്  ഒരു പ്രമുഖ റോമൻ നഗരമായി നിലനിന്നു.
ചെറുപുള്ളിപ്പൊന്തചുറ്റൻ
ഒരു രോമപാദ ചിത്രശലഭമാണ് ചെറുപുള്ളിപ്പൊന്തചുറ്റൻ ( ഇംഗ്ലീഷ് : The Short banded Sailer ).
Neptis columella എന്ന ശാസ്ത്രീയ നാമത്തിൽ അറിയപ്പെടുന്നു.
മഹാരാഷ്ട്ര , തമിഴ്‌നാട് , സിക്കിം , ആസാം , എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
Gallery on a Chalta Dillenia indica leaf in Kolkata , West Bengal , India .
At Bracebridge, Kolkata, India on a Neolamarckia cadamba (Kadamb) leaf അവലംബം പുറം കണ്ണികൾ Neptis columella എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുപുഴ, കണ്ണൂർ ഇംഗ്ലീഷ് വിലാസം https://ml.wikipedia.org/wiki/Cherupuzha_(Kannur)
12°16′21″N 75°21′43″E ﻿ / ﻿ 12.27250°N 75.36194°E ﻿ / 12.27250; 75.36194 കണ്ണൂർ ജില്ലയിലെ ഒരു ഗ്രാമപഞ്ചായത്താണ് ചെറുപുഴ .
താലൂക്ക് ആസ്ഥാനമായ പയ്യന്നൂരിൽ നിന്നും 31 കിലോമീറ്റർ വടക്ക് കിഴക്ക് മാറിയാണ് ചെറുപുഴ  സ്ഥിതിചെയ്യുന്നത്.
പയ്യന്നൂർ  ബ്ലോക്കിൽ ഉൾപ്പെടുന്ന പഞ്ചായത്താണിത്‌ കണ്ണൂർ ജില്ലയിൽ ചെറുപുഴ ഗ്രാമപഞ്ചായത്തിന്റെ സ്ഥാനം
കേന്ദ്രഗവണ്മെന്റിന്റെ നിർമൽ പുരസ്കാരം നേടിയിട്ടുള്ള പഞ്ചായത്ത് ഇപ്പോൾ ഭരിക്കുന്നത് ഇടതുപക്ഷ ജനാധിപത്യ മുന്നണിയുടെ ഭരണസമിതിയാണ്.
സർക്കാർ സ്ഥാപനങ്ങൾ ആശുപത്രി പോലീസ് സ്റ്റേഷൻ പഞ്ചായത്ത് ഓഫീസ് രജിസ്റ്റർ ഓഫീസ് കൃഷിഭവൻ ബിഎസ്എൻഎൽ ടെലിഫോൺ എക്സ്ചേഞ്ച് തപാൽ ഓഫീസ് വില്ലേജ് ഓഫീസ് സബ് ട്രഷറി കെഎസ്ഇബി ഇലക്ട്രിക്കൽ സെക്ഷൻ ഓഫീസ് പ്രധാന ധനകാര്യ സ്ഥാപനങ്ങൾ സ്റ്റേറ്റ് ബാങ്ക് ഓഫ് ഇന്ത്യ ഫെഡറൽ ബാങ്ക് സൗത്ത് ഇന്ത്യൻ ബാങ്ക് കാനറ ബാങ്ക് എച്ച്ഡിഎഫ്സി ബാങ്ക് കേരള ബാങ്ക് കേരള ഗ്രാമീൺ ബാങ്ക് ചെറുപുഴ അർബൻ കോ ഓപ്പറേറ്റ് സൊസൈറ്റി പയ്യന്നൂർ ടൗൺ ബാങ്ക് പാടിയോട്ടുചാൽ സർവീസ് സഹകരണ ബാങ്ക് മണപ്പുറം ഫിനാൻസ് ലിമിറ്റഡ് മുത്തൂറ്റ് ഫിൻകോർപ്പ് ചെറുപുഴ മർച്ചൻ്റ്സ് വെൽഫേർ കോ ഓപ്പറേറ്റീവ് സൊസൈറ്റി അവലംബം ↑ http://kannur.nic.in/panch.htm Cherupuzha (Kannur) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുപുഴ (നദി) ഇംഗ്ലീഷ് വിലാസം https://ml.wikipedia.org/wiki/Cherupuzha_(Mavoor) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചെറുപുഴ കേരളത്തിലെ നദിയായ ചാലിയാറിന്റെ ഒരു പോഷകനദിയാണ്.
(169 കിലോമീറ്റർ നീളം) ഇവയും കാണുക ചാലിയാർ - പ്രധാന നദി ചാലിയാറിന്റെ പോഷകനദികൾ ചാലിപ്പുഴ പുന്നപ്പുഴ പാണ്ടിയാറ് കരിമ്പുഴ ചെറുപുഴ വടപുറമ്പുഴ
ചെറുപുഴ (വിവക്ഷകൾ)
ചെറുപുഴ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കണ്ണൂർ ജില്ലയിലെ ചെറുപുഴ എന്ന പ്രദേശം.
ചെറുപുഴ ഗ്രാമപഞ്ചായത്ത് ചെറുപുഴ (നദി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചക്കര
പന , തെങ്ങു് എന്നീ വൃക്ഷങ്ങങ്ങളിൽ നിന്നും ലഭിക്കുന്ന ' നീര ' എന്ന ദ്രാവകം കുറുക്കി ഉണ്ടാക്കുന്ന മധുരമുള്ള ഭക്ഷ്യവസ്തുവാണു് ചക്കര .
കരിമ്പനയിൽ നിന്നെടുക്കുന്ന്തിനാൽ 'കരിപ്പെട്ടി' എന്ന പേരിലും ഇതറിയപ്പെടുന്നു.
ചായയിലും കാപ്പിയിലും മധുരത്തിനായി ചക്കര ഉപയോഗിക്കുന്നവരുണ്ടു്.
ചക്കരക്കണ്ടൽ ഇംഗ്ലീഷ് വിലാസം https://ml.wikipedia.org/wiki/Sonneratia_caseolaris
ലിത്രേസീ സസ്യകുടുംബത്തിൽപ്പെട്ട ഒരു കണ്ടൽ ഇനമാണ് ചക്കരക്കണ്ടൽ , ആപ്പിൾ കണ്ടൽ അഥവാ ബ്ലാത്തിക്കണ്ടൽ ( ശാസ്ത്രീയനാമം : Sonneratia caseolaris ) .
ഉപ്പിന്റെ അതി ഗാഢതയില്ലാത്ത പ്രദേശങ്ങളിൽ കൂട്ടമായി കാണപ്പെടുന്നു.
വെള്ളത്തിനു മുകളിൽ പൊന്തി നിൽക്കുന്ന അനേകം ശ്വസന വേരുകൾ ഇവയുടെ സവിശേഷതയാണ്.
20 മീറ്ററോള ഉയരം വയ്ക്കുന്ന ഈ മരത്തിന്റെ തടിക്ക് 50 സെന്റിമീറ്റർ വരെ വ്യാസം ഉണ്ടാവാം.
ആഫ്രിക്ക മുതൽ ഇന്തോനേഷ്യ വരെ മധ്യരേഖാപ്രദേശങ്ങളിലെ വേലിയേറ്റത്തിൽ ചെളിനിറഞ്ഞസമതലങ്ങളിൽ വളരുന്നു.
മാലദ്വീപിലെ നാടോടിക്കഥയുടെ വിഷയം തന്നെ ഈ മരമാണ്.
ഏഷ്യയിലെമ്പാടും മിന്നാമിനുങ്ങുകൾ ഈ മരത്തിൽ കൂട്ടം ചേരാറുണ്ട്.
നിശാശലഭങ്ങളുടെയും പ്രാണികളുടെയും ഭക്ഷണവുമാണിത്.
ഭക്ഷ്യയോഗ്യമായ ഇതിന്റെ ഇലകളും പഴങ്ങളും മാലദ്വീപ് പോലെയുള്ള രാജ്യങ്ങളിൽ ഭക്ഷണമായി ഉപയോഗിക്കുന്നുണ്ട്.
തേങ്ങാപ്പാലിന്റെ കൂടെ ഇതിന്റെ പഴത്തിന്റെ മാംസളമായ ഭാഗവും ചേർത്ത് ശ്രീലങ്കയിൽ ഒരു മിൽക്ക്ഷേക്ക് ഉണ്ടാക്കി ഉപയോഗിക്കുന്നു..
തൽസമയം ഉണ്ടാക്കിയ ഈ വിഭവം ഈ മരം നന്നായി വളരുന്ന് തെക്കൻ ശ്രീലങ്കയിലെ ടൂറിസ്റ്റ് കേന്ദ്രങ്ങളിലെ വിഭവമാണ്.
തേങ്ങയോടും പഞ്ചസാരയോടും ഒപ്പം മാലദ്വീപിൽ ഇതിന്റെ പഴങ്ങൾ ഉപയോഗിക്കുന്നു.
പൂർണ്ണവളർച്ചയെത്തിയ മരത്തിന്റെ ചുറ്റും 250 മുതൽ 400 വരെ ഓറഞ്ചുനിറത്തോടുകൂടിയ ശ്വസനവേരുകൾ കാണാം.
വലിയപൂക്കൾ പിങ്കുനിറത്തിലുള്ളവയാണ്.
കായകൾ പമ്പരം പോലെ വട്ടത്തിലുള്ളവയും.
കണ്ടൽക്കാടുകളിൽ ഇവയുടെ എണ്ണം പൊതുവേ കുറവാണെങ്കിലും വടക്കേ മലബാറിലെ കുപ്പം പുഴയിലെ തെക്കുമ്പാട് തുരുത്തിലും തലശ്ശേരിയിലും കോഴിക്കോടിനടുത്തും വൻമരങ്ങളടക്കം ധാരാളമായി കണ്ടുവരുന്നു.
കാലിത്തീറ്റക്കായി ഇലകൾ വൻതോതിൽ ശേഖരിക്കുന്നുണ്ട്.
നല്ല പോഷണഗുണമുള്ള ഇതിന്റെ ഇല കന്നുകാലികളിൽ പാൽ ഉദ്പാദനം വർദ്ധിക്കാൻ കാരണമാവുന്നുണ്ട്.
തടി വീടുണ്ടാക്കാനും വിറകിനും ഉപയോഗിക്കുന്നു.
കായ കറികളിൽ ഇടാറുണ്ട്.
വിനാഗിരിയുടെ ഉൽപ്പാദനത്തിനും വിരകളെ നിയന്ത്രിക്കാനും ഈ ചെടി ഉപയോഗിച്ചുവരുന്നു.
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.wildsingapore.com/wildfacts/plants/mangrove/sonneratia/caseolaris.htm Wild Singapore - Berembang Sonneratia caseolaris വിക്കിസ്പീഷിസിൽ Sonneratia caseolaris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Sonneratia caseolaris എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ Romero-Frias, Xavier (2012) Folk tales of the Maldives , NIAS Press Archived 2013-05-28 at the Wayback Machine .
, ISBN 978-87-7694-104-8 , ISBN 978-87-7694-105-5 ↑ http://www.wildsingapore.com/wildfacts/plants/mangrove/sonneratia/caseolaris.htm ↑ ↑ Apé Lamā Lōkaya:1950 , Chapter 28 (Vijitha Yapa Publications) ISBN 978-955-665-250-5 ↑ കൂട് മാസിക , മെയ് 2015, താൾ 15
ചക്കനിരാജ
ത്യാഗരാജസ്വാമികൾ ഖരഹരപ്രിയരാഗത്തിൽ ചിട്ടപ്പെടുത്തിയ ഒരു കൃതിയാണ് ചക്കനിരാജ .
ഖരഹരപ്രിയരാഗത്തിന്റെ സകലസവിശേഷപ്രയോഗങ്ങളും വളരെ വിശദമായി ഉൾക്കൊള്ളിച്ചിരിക്കുന്ന ഒരു കൃതിയാണിത്.
വരികളും അർത്ഥവും വരികൾ അർത്ഥം പല്ലവി ചക്കനിരാജ മാർഗ്ഗമുലുണ്ടഗ സന്ദുല ദൂരനേല ഓ മനസാ ഒരു രാജപാതതന്നെ തുറന്നുകിടക്കുമ്പോൾ എന്തിനാണു മനമേ വീതികുറഞ്ഞപാതയിൽ ചരിക്കുന്നത്?
അനുപല്ലവി ചിക്കനി പാലു മീഗഡയുണ്ടഗ ചീയനു ഗംഗാസാഗരമേലേ മാധുര്യം നിറഞ്ഞ പാൽ ലഭ്യമാകുമ്പോൾ ആരെങ്കിലും എന്തിനാണ് കള്ളിനെപ്പറ്റി ചിന്തിക്കുന്നത്?
ചരണം കണ്ടികി സുന്ദരതരമഗു രൂപമേ മുക്കണ്ടിനോട ചെലഗേ നാമമേ ത്യാഗരാജിണ്ടനേ നെലകോന്നാദി ദൈവമേ യിടുവണ്ടി ശ്രീസാകേത രാമുനി ഭക്തിയനേ ശിവനടക്കമുള്ളവർ നിത്യേന ജപിക്കുന്ന രാമനാമത്തോടൊപ്പം ആ സുന്ദരരൂപത്താൽ നിങ്ങളുടെ കണ്ണുകളെ ആനന്ദത്തിൽ ആറാടിക്കാൻ കഴിയുമ്പോൾ എന്തിനാണ് മോക്ഷത്തിനായി രാജപാത തിരഞ്ഞെടുക്കാതെ ഇടുങ്ങിയവഴി തേടുന്നത്?
അവലംബം പുറത്തേക്കുള്ള കണ്ണികൾ ഐശ്വര്യ വിദ്യ രഘുനാഥിന്റെ ആലാപനം ടി എം കൃഷ്ണയും ഷെയ്ക് മഹബൂബ് സുബാനിയും ചേർന്നുള്ള ജുഗൽബന്ദി
ചക്കരക്കല്ല് ഇംഗ്ലീഷ് വിലാസം https://ml.wikipedia.org/wiki/Chakkarakkal
കണ്ണൂർ ജില്ലയിലെ ഒരു പട്ടണമാണ് ചക്കരക്കല്ല് .
കണ്ണൂർ നഗരത്തിൽ നിന്നും 14 കി.
മീ തെക്കു കിഴക്ക് ദിശയിൽ ആയി കണ്ണൂർ വിമാനത്താവള പാതയിലാണ് ഈ പട്ടണം സ്ഥിതി ചെയ്യുന്നത്.
അഞ്ചരക്കണ്ടി , ചെമ്പിലോട് , മുണ്ടേരി എന്നീ പഞ്ചായത്തുകളിൽ ഉൾപ്പെട്ട സ്ഥലങ്ങൾ ചക്കരക്കല്ല് പട്ടണത്തിൽ ഉണ്ട്.
കണ്ണൂർ, തലശ്ശേരി , കൂത്തുപറമ്പ് , അഞ്ചരക്കണ്ടി , മട്ടന്നൂർ , ചാലോട് , പെരളശ്ശേരി , മമ്പറം എന്നീ സ്ഥലങ്ങളിലേക്ക് ചക്കരക്കല്ല് വഴി ബസ്സിൽ യാത്ര ചെയ്യാം.
കണ്ണൂർ ജില്ലയിലെ ഒരു പ്രധാന മലഞ്ചരക്ക് വ്യാപാര കേന്ദ്രം കൂടിയാണ് ഈ പട്ടണം.
ചക്കരക്കൽ പട്ടണം
വിവിധ മതത്തിലും ജാതിയിലും പാർട്ടിയിലും ഉള്ള ആളുകൾ സ്നേഹത്തോടെയും സമാധാനത്തോടെയും ചക്കരക്കല്ലിൽ ജീവിക്കുന്നു.
അനേകം വ്യാപാര സ്ഥാപനങ്ങളും ആശുപത്രികളും സർക്കാർ ഓഫീസുകളും ഇവിടെയുണ്ട്.
പ്രധാന സർക്കാർ സ്ഥാപനങ്ങൾ ഇരിവേരി സാമൂഹ്യ ആരോഗ്യ കേന്ദ്രം ഹോമിയോ ഡിസ്പൻസറി സബ് ട്രഷറി ചക്കരക്കൽ ഇരിവേരി വില്ലേജ് ഓഫീസ് കണ്ണൂർ സൗത്ത് ഉപജില്ലാ വിദ്യാഭ്യാസ ഓഫീസ് കെഎസ്ഇബി ഇലൿട്രിക്കൽ സെക്ഷൻ ഓഫീസ്, ചക്കരക്കൽ ചക്കരക്കൽ പോലീസ് സ്റ്റേഷൻ തപാൽ ഓഫീസ്, ചക്കരക്കൽ ബിഎസ്എൻഎൽ ടെലിഫോൺ എക്സ്ചേഞ്ച്, ചക്കരക്കൽ സമീപമുള്ള പ്രധാന പട്ടണങ്ങൾ കണ്ണൂർ - 14 കി.
മീ മട്ടന്നൂർ - 16 കി.
മീ കൂത്തുപറമ്പ് - 16 കി.
മീ തലശ്ശേരി - 21 കി.
മീ ഇരിക്കൂർ - 19 കി.
മീ
ചക്കക്കുരു വറുത്തത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വളരെ പ്രാചീനകാലത്ത് തന്നെ കേരളത്തിലങ്ങോളമിങ്ങോളം പ്രചാരത്തിലുണ്ടായിരുന്ന ഒരു പലഹാരമാണ് ചക്കക്കുരു വറുത്തിടിച്ചത്.
ചക്കയുടെ വിത്ത്, പച്ചത്തേങ്ങ, ശർക്കര എന്നിവ ഉപയോഗിച്ചാണ് ഈ വിഭവം ഉണ്ടാക്കുന്നത്.
ഈ പലഹാരത്തിന് കുഞ്ഞുങ്ങളിലെ ശോധനക്കുറവ് പരിഹരിക്കുവാനാകും.
എന്നാൽ ഈ പലഹാരം കഴിക്കുന്ന പലരിലും കഴിച് മണിക്കൂറുകൾക്കകം കീഴ്വായു പ്രശ്നം കണ്ടു വരുന്നു.
വളരെ നിസാരമായി ഉണ്ടാക്കുവാൻ സാധിക്കുന്ന ഈ വിഭവമാണ്  പണ്ട് കേരളത്തിൽ പ്രത്യേഗിച്ച് മലബാറിൽ സായാഹ്ന ഭക്ഷണമായി ഉണ്ടാക്കിയിരുന്നത് പോഷ മൂല്യം ഏറിയ ഈ വിഭവം ഉണ്ടാക്കുന്നത് താഴെ പറയും വിധമാണ്  ആവശ്യമുള്ള സാധനങ്ങൾ: ചക്കക്കുരു, പച്ചത്തേങ്ങ, ശർക്കര.
ഉണ്ടാക്കുന്ന വിധം: ചക്കക്കുരു വറുത്ത് തൊലി കളഞ്ഞ് ചിരവിയ പച്ചത്തേങ്ങ ശർക്കര എന്നിവ ചേർത്ത് ഉരലിലിട്ടിടിക്കുക.
എന്നിട്ട് കഴിക്കുക.
ചക്കപ്പുഴുക്ക് ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ചക്കപ്പുഴുക്ക് തയ്യാറാക്കിയത് ചക്കപ്പുഴുക്ക്, വിളമ്പിയത്
കേരളത്തിൽ പരക്കെ കാണപ്പെടുന്ന ഒരു വിഭവമാണ് ചക്കപ്പുഴുക്ക്.
ചക്കയാണ് ഇതിലെ പ്രധാന ചേരുവ.
വൈകുന്നേരങ്ങളിലെ ഭക്ഷണമായാണിത് പ്രധാനമായും തയ്യാറാക്കുന്നത്.
വളരെ പ്രചാരമുള്ള ഒരു ചക്ക വിഭവമാണിത്.
ഉണ്ടാക്കുന്ന വിധം ചേരുവകൾ പഴുക്കാത്ത ചക്കയുടെ ചുള കുരുവും ചവിണിയും കളഞ്ഞ് അരിഞ്ഞത്.
മഞ്ഞൾപൊടി മുളകുപൊടി തേങ്ങ ചിരകിയത് കാന്താരിമുളക് ജീരകം വെളിച്ചെണ്ണ കറിവേപ്പില തയ്യാറാക്കുന്ന വിധം
ചക്കച്ചുള അരിഞ്ഞതും മഞ്ഞൾപ്പൊടിയും മുളകുപൊടിയും ഉപ്പും വെള്ളം ചേർത്ത് വേവിച്ചെടുക്കുക.
തേങ്ങ ചിരകിയതും കാന്താരിമുളക് ഉടച്ചതും ജീരകുവും കൂടി ചതച്ചെടുത്ത് വെന്ത ചക്കയിലേക്ക് ചേർക്കുക.
അവസാനം വെളിച്ചെണ്ണയും കറിവേപ്പിലയും ചേർത്ത് ഇളക്കുക.
ചക്ക വേവിക്കുമ്പോൾ വെള്ളം കുറച്ച് ഒഴിക്കുക.
പുഴുക്ക് കട്ടിയായി കുഴഞ്ഞ് ഇരിക്കും.
കുറിപ്പ് മുളകുപൊടി ചില പ്രദേശങ്ങളിൽ മാത്രമാണ് ചേരുവയായി ഉപയോഗിക്കാറുള്ളത്.
ചക്കമരോ ചവിണിമരോ
കേരളത്തിലെ കുട്ടികളുടെ  പഴയകളി, പ്രധാനമായും മലബാറിൽ ആയിരുന്നു ഈ കളി കളിച്ചിരുന്നത്.
മൂന്നും നാലും കുട്ടികൾ ഒന്നിച്ചിരുന്ന് ഒരു കൈയുടെ മീതെ മറ്റൊരു കൈ എന്ന നിലയിൽ പുറം കൈയിൽ നുള്ളിപ്പിടിച്ച് “ചക്ക മരോ, ചവിണി മരോ..ചമിണിയൻ കണ്ണന്റെ ഓളു മരോ..ചട്ടീം കോലും ഡും,..”
എന്ന് കൂട്ടായി ചൊല്ലിക്കൊണ്ട് നുള്ളിപ്പിടിച്ച കൈകൾ ഒന്നിച്ച് വട്ടം ചുറ്റും.
ഇതിനിടെ കൈ ഇളകി പോയാൽ അയാളെ ഒഴിവാക്കും.
ഇതാണ് ഈ കളിയുടെ രീതി.
കൊച്ചു കുട്ടികളുടെ കളിയാണിത്
ചക്കരക്കടവ് ഇംഗ്ലീഷ് വിലാസം https://ml.wikipedia.org/wiki/Chakkarakadavu
എറണാകുളം ജില്ലയിലെ പറവൂരിൽ ചെറായിക്കടുത്തുള്ള ഒരു ചെറിയ ഗ്രാമമാണ് ചക്കരകടവ് .
വൈപ്പിൻ ദ്വീപിന്റെ ചരിത്രവുമായി ചക്കരക്കടവിന് ബന്ധമുണ്ട്.
ഇത് മത്തായി മാഞ്ഞൂരാന്റെ ജന്മസ്ഥലമാണ്.
അദ്ദേഹം ഇന്ത്യൻ സ്വാതന്ത്ര്യസമസേനാനിയായിരുന്നു.
കേരള സംസ്ഥാനത്തിന്റെ രൂപീകരണത്തിൽ പ്രധാന പങ്ക് വഹിച്ച വ്യക്തിയാണ് അദ്ദേഹം.
എറണാകുളം മുനമ്പം റോഡാണ് ചക്കരക്കടവിലൂടെ പോകുന്ന പ്രധാന റോഡ്.
ചെറായിയിൽനിന്ന് 500 മീറ്റർ അകലെയാണ് ചക്കരക്കടവ്.
ചക്കക്കറതിരി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ചക്കക്കറ ശേഖരിക്കുന്നു 1 ചക്കക്കറതിരി നിർമ്മിക്കുന്നു  2 ചക്കക്കറതിരി നിർമ്മിക്കുന്നു 3 ചക്കക്കറതിരി നിർമ്മിക്കുന്നു 4 ചക്കക്കറതിരി നിർമ്മിക്കുന്നു 5 ചക്കക്കറതിരി നിർമ്മിക്കുന്നു 6 ചക്കക്കറതിരി നിർമ്മിക്കുന്നു 7 ചക്കക്കറതിരി നിർമ്മിക്കുന്നു 8
കാലത്തിൻറെ കുത്തൊഴുക്കിൽ പെട്ട് അന്യമാകുന്ന നാട്ടറിവുകൾ വളരെയാണ് .
അത്തരത്തിൽ അപ്രത്യക്ഷമായ ഒരു നാട്ടറിവാണ് ചക്കക്കറതിരി .
ചക്കയുടെ കറകൊണ്ട് പഴയ കാലത്ത് രാത്രികാലങ്ങളിൽ പ്രകാശത്തിനായി മെഴുകുതിരി പോലെ ഉപയോഗിക്കാവുന്ന ഒരുതരം തിരി നിർമ്മിച്ചിരുന്നു.
പ്ലാവിൽ നിന്ന് ചക്ക പറിച്ചെടുക്കുമ്പോൾ തന്നെ അതിൻറെ ഞെട്ടിൽ നിന്നും കറ ചിരട്ടയിലോ പാത്രത്തിലോ ശേഖരിക്കും.
ചക്ക മുറിച്ചു വയ്ക്കുമ്പോഴുള്ള കറയും ശേഖരിക്കും.
അതിനു ശേഷം ഒരു ഉണങ്ങിയ നീളമുള്ള ഈർക്കിൽ എടുത്ത് ചക്കയിൽ പറ്റിയിരിക്കുന്ന കറ ഈർക്കിലിൻറെ തുമ്പ് മുതൽ ചുറ്റിയെടുക്കുക.
കറ കയ്യിലാകാതെ നീളത്തിൽ ചുറ്റിയെടുക്കാൻ വെള്ളം തൊട്ടതിനു  ശേഷം രൂപഭംഗി വരുത്തുക.
നീളത്തിൽ ഈർക്കിലിൽ കറ ചുറ്റിയെടുത്തു കഴിഞ്ഞാൽ കൈ പിടിക്കാനായ് അല്പഭാഗം കറ ചുറ്റാതെ വയ്ക്കുക.
അതിനു ശേഷം ഉണങ്ങിയ കോട്ടൺ തുണി നീളത്തിൽ മുറിച്ചെടുത്തു ഈർക്കിലിൻറെ മുകൾ ഭാഗം മുതൽ ചുറ്റുക.
മുഴുവൻ ചുറ്റി ചെറിയ കെട്ട് ഇടുക തണലത്ത് ഉണക്കിയെടുത്താൽ മെഴുകുതിരി പോലെ ഉപയോഗിക്കാവുന്ന തിരി ആണിത് .
ചക്കപ്പഴം (ടെലിവിഷൻ പരമ്പര)
2020 ഓഗസ്റ്റ് 10 മുതൽ 2024 മെയ് 10 വരെ ഫ്‌ളവേഴ്‌സ് ടിവിയിൽ സംപ്രേക്ഷണം ചെയ്തിരുന്ന ആർ. ഉണ്ണികൃഷ്ണൻ സംവിധാനം ചെയ്ത മലയാളം ഭാഷാ സിറ്റികോം പരമ്പരയാണ് ചക്കപ്പഴം .
നവദമ്പതികളായ സുമേഷിന്റെയും ഭാര്യ സുപ്രിയയുടെയും കുടുംബത്തിലെ സംഭവവികാസങ്ങളാണ് ഷോ വിവരിക്കുന്നത്.
മുഹമ്മദ് റാഫിയും ഹരിത ഹരിദാസുമാണ് ഈ പരമ്പരയിലെ രണ്ട് പ്രധാന കഥാപാത്രങ്ങളെ അവതരിപ്പിക്കുന്നത്.
ശ്രുതി രജനികാന്ത്, വിഷ്ണു ഐപി, മനു ജോസഫ്, അമൽ രാജ്ദേവ്, സബിത്ത ജോർജ് എന്നിവർ സഹതാരങ്ങളെ അണിനിരത്തുന്നു.
ഷോയുടെ ആദ്യ സീസൺ 2020 ഓഗസ്റ്റ് 10 മുതൽ സംപ്രേക്ഷണം ചെയ്യുകയും 440 എപ്പിസോഡുകൾ അടങ്ങുന്ന 2022 ജൂൺ 21 ന് അവസാനിക്കുകയും ചെയ്തു.
ഷോയുടെ രണ്ടാം സീസൺ 2022 ഓഗസ്റ്റ് 29 മുതൽ 2024 മെയ് 10 വരെ 444 എപ്പിസോഡുകൾ  സംപ്രേക്ഷണം ചെയ്തു.
കഥയുടെ സംഗ്രഹം സീസൺ 1 (ഭാഗം 1)
ഉത്തമന്റെയും ഭാര്യ ആഷയുടെയും കുടുംബജീവിതം തെറ്റിദ്ധാരണകളുടെയും കുഴപ്പങ്ങളുടെയും ഒരു പരമ്പരയെ അഭിമുഖീകരിക്കുന്നു.
ആശയക്കുഴപ്പവും തമാശയും ആരോഗ്യകരമായ ചർച്ചകളും ഒരുപാട് സ്നേഹവുമുണ്ട്.
കുടുംബാംഗങ്ങൾ തമ്മിലുള്ള രസകരമായ വഴക്കുകളും സാഹചര്യ കോമഡിയുമാണ് കഥയുടെ പ്രധാന ആകർഷണം.
സീസൺ 1 (ഭാഗം 2)
നവദമ്പതികളായ സുമേഷ് (മുഹമ്മദ് റാഫി), സുപ്രിയ (ഹരിത ഹരിദാസ്) എന്നിവരെ ചുറ്റിപ്പറ്റിയാണ് കഥ വികസിക്കുന്നത്.
സീസൺ 1 (ഭാഗം 3)
സുമേഷിന്റെ അമ്മാവൻ ശങ്കുണ്ണിയും കുടുംബവും അവരുടെ അയൽവാസിയായ പ്രഭുവും കുടുംബവുമാണ് കഥ വികസിക്കുന്നത്.
ഒരു മൃഗാശുപത്രിയിൽ ജോലി ചെയ്യുന്ന കോമ്പൗണ്ടറായ ഉത്തമന്റെയും അവന്റെ വീട്ടമ്മയായ ആശയുടെയും കുടുംബജീവിതം തെറ്റിദ്ധാരണകളുടെയും അരാജകത്വങ്ങളുടെയും ഒരു പരമ്പരയെ അഭിമുഖീകരിക്കുന്നു.
കാസ്റ്റ് പ്രധാന (സീസൺ 1) ചിത്രീകരിച്ചത് കഥാപാത്രം വിവരണം റഫ.
മുഹമ്മദ്റാഫി സുമേഷ് കുഞ്ഞുണ്ണി/ സുമ/തുറുമ്പ് സുമേഷ് സുപ്രിയയുടെ ഭർത്താവ്,
കുഞ്ഞുണ്ണിയും
ലളിതയുടേത്
മകൻ ഹരിത ഹരിദാസ് സുപ്രിയ സുമേഷ്/ സുപ്രു സുമേഷിന്റെ ഭാര്യ,
മാർത്താണ്ഡന്റേത്
മകൾ,
കുഞ്ഞുണ്ണിയും
ലളിതയുടേത്
മരുമകൾ ശ്രുതി രജനികാന്ത് പൈങ്കിളി ശിവൻ /പിങ്കി/ ഒരക്കം പൈങ്കിള്ളി സുമേഷിന്റെ സഹോദരി, ശിവന്റെ
ഭാര്യ,
കുഞ്ഞുണ്ണിയും
ലളിതയുടേത്
മകൾ വിഷ്ണു ഐ.പി. പി.സി.ശിവൻ /ഭൂതം സുമേഷിന്റെ അളിയൻ, പൈങ്കിള്ളിയുടെ
ഭർത്താവ്,
ലളിതയുടേത്
മരുമകൻ അമൽ രാജ്ദേവ് പ്ലാവിൽ വീട്ടിൽ
കുഞ്ഞുണ്ണി സുമേഷിന്റെയും പൈങ്കിള്ളിയുടെയും അച്ഛൻ സബിത്ത ജോർജ് ലളിത കുഞ്ഞുണ്ണി സുമേഷിന്റെയും പൈങ്കിള്ളിയുടെയും അമ്മ മനു ജോസഫ് ഷിബു / തൊടിയിൽ ഷിബു / മരംകൊത്തി ഷിബു സുമേഷിന്റെ സുഹൃത്ത് ലക്ഷ്മി ഉണ്ണികൃഷ്ണൻ പല്ലവി 'പള്ളി' സുമേഷിന്റെ മരുമകൾ ശംഭു സുമേഷിന്റെ മരുമകൻ സാധിക സുരേഷ്
മേനോൻ ആമി സുമേഷിന്റെ മരുമകൾ റൈഹു ഷെമി കണ്ണൻ സുമേഷിന്റെ മരുമകൻ ഇന്ദ്രിരാ ദേവി മീനാക്ഷിയമ്മ /അച്ചാമ്മ സുമേഷിന്റെയും പൈങ്കിള്ളിയുടെയും അമ്മൂമ്മ, കുഞ്ഞുണ്ണിയുടെ അമ്മ ആവർത്തന (സീസൺ 1) നടൻ കഥാപാത്രം കുറിപ്പ് റഫ.
കലാഭവൻ
റഹ്മാൻ മാർത്താണ്ഡൻ കുഞ്ഞ് / മാർക്കു സുപ്രിയയുടെ അച്ഛൻ അനന്തൻ ഹൃഷികേശ് ആശയുടെ അച്ഛൻ ഷൺമുഖദാസ് വിജയൻ ശങ്കുണ്ണി സുമേഷിന്റെയും പൈങ്കിളിയുടെയും കസിൻ രശ്മി അനിൽ കസ്തൂരി ലളിതയുടെ മരുമകൾ ഷാജി
മാവേലിക്കര ചോരി ബാബു എ ഗുണ്ട കവിത കന്യക ആശയുടെ സുഹൃത്ത് സൗന്ദര്യ
സുരേഷ് ലില്ലി പല്ലവിയുടെ സുഹൃത്ത് അജ്ഞാതം ലാലു ആശയുടെ സഹോദരൻ മുൻ (സീസൺ 1) നടൻ കഥാപാത്രം കുറിപ്പ് റഫ.
എസ്. പി. ശ്രീകുമാർ ഉത്തമൻ ആശയുടെ ഭർത്താവ്, കുഞ്ഞുണ്ണി, ലളിതയുടെ മൂത്ത മകൻ അശ്വതി ശ്രീകാന്ത് ആശ ഉത്തമൻ ഉത്തമന്റെ ഭാര്യ, കുഞ്ഞുണ്ണി, ലളിതയുടെ മൂത്ത മരുമകൾ അർജുൻ സോമശേഖരൻ പി.സി. ശിവൻ പൈങ്കിള്ളിയുടെ ഭർത്താവ്,
ലളിതയുടേത്
മരുമകൻ കെ.പി.എ.സി. ലളിത കമല മീനാക്ഷിയമ്മയുടെ അനുജത്തി പ്രധാന അഭിനേതാക്കൾ (സീസൺ 2) നടൻ കഥാപാത്രം കുറിപ്പ് റഫ.
പ്രദീപ്
മേനോൻ ദാസൻ ശങ്കുണ്ണി/ ദാദു ശങ്കുണ്ണിയുടെയും ശാരദയുടെയും മകൻ സുമേഷിന്റെ
കസിൻ ആശ അരവിന്ദ് പ്രതിഭ
ദാസൻ ദാസന്റെ ഭാര്യ ശങ്കുണ്ണിയുടെയും ശാരദയുടെയും
മരുമകൾ മുഹമ്മദ് റാഫി സുമേഷ് കുഞ്ഞുണ്ണി/സുമ
ന്നി ദാസന്റെ കസിൻ, ശങ്കുണ്ണി, ശാരദ
മരുമകൻ ഹരിത ഹരിദാസ് സുപ്രിയ സുമേഷ്/ സുപ്രു സുമേഷിന്റെ ഭാര്യ ആര്യൻ കാശി ശംഭു ഉത്തമൻ സുമേഷിന്റെയും സുപ്രിയയുടെയും അനന്തരവൻ അഭിലാഷ് കൊട്ടാരക്കര പ്രഭു
പങ്കജാക്ഷൻ ദാസന്റെ കുടുംബത്തിലെ അയൽവാസി രോഹിണി രാഹുൽ മഞ്ജുഷ
പ്രഭു പ്രഭുവിന്റെ ഭാര്യ, പങ്കജകാശന്റെ മരുമകൾ സനൂപ് കുമാർ രാജു
/ കില്ലാടി രാജു പങ്കജാക്ഷന്റെ സഹായി അജ്ഞാതം 1 പ്ലാവിൽ വീട്ടിൽ
ശങ്കുണ്ണി കുഞ്ഞുണ്ണിയുടെ സഹോദരൻ,
ശാരദയുടെ ഭർത്താവ്,
ദാസന്റെ അച്ഛൻ,
സുമേഷിന്റെ അമ്മാവൻ അജ്ഞാതം 2 ശാരദ
ശങ്കുണ്ണി ശങ്കുണ്ണിയുടെ ഭാര്യ, ദാസന്റെ അമ്മ അജ്ഞാതം 3 പങ്കജാക്ഷൻ ശങ്കുണ്ണിയുടെ സുഹൃത്ത്, പ്രഭുവിന്റെ അച്ഛൻ ജെറി ഫ്രാൻസിസ് മണി രാജുവിന്റെ സുഹൃത്ത് ആർദ്ര സാജൻ മധു
പ്രഭു പ്രഭുവിന്റെയും മഞ്ജുഷയുടെയും
മൂത്ത മകൾ,
മണിയുടേത്
പ്രണയ താൽപ്പര്യം മുഹമ്മദ് ഫൈസൽ ജിക്കു ദാസൻ ദാസന്റെയും പ്രതിബയുടെയും മൂത്ത മകൻ ധയ മറിയം ബിപിൻ ലക്ഷ്മണദാസൻ ദാസന്റെയും പ്രതിബയുടെയും മൂത്ത മകൾ ലെച്ചു ലക്ഷ്മി കുഞ്ഞി ദാസൻ ദാസന്റെയും പ്രതിബയുടെയും ഇളയ മകൾ ഗോപിക ബാബു N/A പ്രഭുവിന്റെയും മഞ്ജുഷയുടെയും ഇളയ മകൾ തൻമയ് മാധവ് ബോസ് പ്രഭു പ്രഭുവിന്റെയും മഞ്ജുഷയുടെയും ഇളയ മകൻ റീബൂട്ട് സീസൺ 2
സുമേഷിന്റെയും കുടുംബത്തിന്റെയും ജീവിതം ചിത്രീകരിക്കുന്ന ഷോയുടെ ആദ്യ സീസൺ 2022 മെയ് 16 ന് അവസാനിച്ചു.
അടുത്ത ദിവസം തന്നെ, അതേ തലക്കെട്ടിൽ തുടങ്ങിയ സുമേഷിന്റെ അമ്മാവൻ ശങ്കുണ്ണിയുടെയും കുടുംബത്തിന്റെയും ജീവിതം അവതരിപ്പിക്കാൻ ഷോ ആരംഭിച്ചു.
കുറഞ്ഞ ടിആർപിയും നെഗറ്റീവ് അവലോകനങ്ങളും കാരണം സുമേഷിന്റെ അമ്മാവന്റെയും കുടുംബത്തിന്റെയും കഥ 2022 ജൂൺ 22-ന് അവസാനിപ്പിച്ചു.
എന്നിരുന്നാലും, സുമേഷിന്റെയും കുടുംബത്തിന്റെയും കഥ 2022 ഓഗസ്റ്റ് 29-ന് ചക്കപ്പഴത്തിന്റെ രണ്ടാം സീസണായി വീണ്ടും ശ്രദ്ധയിൽപ്പെട്ടു.
2020-ലെ കേരള സ്റ്റേറ്റ് ടെലിവിഷൻ അവാർഡുകളിൽ ചക്കപ്പഴത്തിലെ പ്രകടനത്തിന്  മികച്ച നടിക്കുള്ള പുരസ്കാരം അശ്വതി ശ്രീകാന്തിനും മികച്ച രണ്ടാമത്തെ നടനുള്ള പുരസ്കാരം മുഹമ്മദ് റാഫിക്കും ലഭിച്ചു.
റഫറൻസുകൾ ബാഹ്യ ലിങ്കുകൾ ചക്കപ്പഴം ഇന്റർനെറ്റ് മൂവി ഡാറ്റാബേസിൽ
കടയ്ക്കാവൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kadakkavoor_Gramapanchayath
തിരുവനന്തപുരം ജില്ലയിൽ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് കടയ്ക്കാവൂർ .
വേണാടിന്റെ അധീനതയിലായിരുന്നു കടയ്ക്കാവൂർ.
തുടർന്ന് ആറ്റിങ്ങൽ റാണിയുടേയും അതിനുശേഷം ബ്രിട്ടീഷുകാരുടേയും അധീനതയിലായി.
കടലും കായലും ചേർന്നുകിടക്കുന്ന പ്രദേശമെന്ന നിലയിൽ കടൽ- കായൽ ഊര് എന്നത് കടയ്ക്കാവൂർ ആയി രൂപാന്തരപ്പെട്ടു .
കടയ്ക്കാവൂരിന്റെ ഉയർന്ന പ്രദേശങ്ങളിൽ അടയ്ക്കാകൃഷി ചെയിതിരുന്നതിനാൽ അടയ്ക്കാവൂർ എന്ന പേർ ലഭിച്ചു എന്നും പിന്നീട് കടയ്ക്കാവൂർ ആയി എന്നും പറയപ്പെടുന്നു .
കടക്കാനാവാത്ത ഊര് ആണ് കടയ്ക്കാവൂർ ആയതെന്നും ഒരു ചൊല്ല് പറഞ്ഞു കേട്ടിട്ടുണ്ട്.
ദേശീയ പ്രസ്ഥാനത്തോടനുബന്ധിച്ച് എൻ .
കുഞ്ഞുരാമന്റെ നേതൃത്വത്തിൽ ഇവിടെ സജീവമായ പ്രക്ഷോഭങ്ങൾ നടത്തിയിരുന്നു.
സ്വാതന്ത്ര്യ സമരത്തിന്റെ ഭാഗമായി 1721-ൽ ആറ്റിങ്ങൽ ലഹള നടന്നു.
ബ്രിട്ടീഷുകാർക്കെതിരെ ഇന്ത്യയിൽ നടന്ന ആദ്യത്തെ സമരമായിരുന്നു ആറ്റിങ്ങൽ കലാപം.
ആർ. പ്രകാശത്തിന്റെ നേതൃത്വത്തിൽ കമ്യൂണിസ്റ്റ് പ്രസ്ഥാനം, തൊഴിലാളി പ്രസ്ഥാനങ്ങൾ, നാവിക തൊഴിലാളി യൂണിയൻ എന്നിവ രാഷ്ട്രീയ സാമൂഹ്യ രംഗത്ത് പ്രവർത്തിച്ചിരുന്നു.
മഹാത്മാഗാന്ധി റിക്രിയേഷൻ ക്ലബ്ബ്, കാളിദാസ വായനശാല എന്നിവ സാംസ്കാരിക രംഗത്ത് പ്രവർത്തിക്കുന്നു.
കടയ്ക്കാവൂർ ഉല്പന്നമായ അഞ്ചുതെങ്ങ് കയർ പ്രശസ്തമാണ്.
കയർ , കൊപ്ര തുടങ്ങിയ വ്യവസായങ്ങളിലും ഈ പ്രദേശം മുൻപന്തിയിലായിരുന്നു.
ജലഗതാഗതമാർഗ്ഗം നിലനിന്നിരുന്ന ഇവിടെ കടയ്ക്കാവൂരിനെയും അഞ്ചുതെങ്ങിനെയും ബന്ധിപ്പിച്ചിരുന്നത് കായൽ വഴിയാണ്.
]]ചാക്ക]] വഴി തിരുവനന്തപുരത്തേക്കും കൊല്ലം വഴി ആലപ്പുഴയിലേക്കുമുളള ജലഗതാഗത മാർഗ്ഗം ഇതായിരുന്നു.
കടയ്ക്കാവൂർ റെയിൽവേ സ്റ്റേഷൻ കൊല്ലം- തിരുവനന്തപുരം ലൈനിലെ പ്രധാന സ്റ്റേഷനാണ്.
പണ്ട് കൽക്കരി എൻജിനുകൾ (തീവണ്ടികൾ) അല്ലെങ്കിൽ (Steam Engine) തിരുവനന്തപുരത്തിനും കൊല്ലത്തിനുമിടയിൽ ജലം നിറയ്ക്കുവാനായി എല്ലാ തീവണ്ടികളും നിർത്തുന്ന പ്രധാനപ്പെട്ട ഒരു സ്റേഷൻ ആയിരുന്നു  കടയ്ക്കാവൂർ.
അതുപോലെ തന്നെ ചരക്കുവണ്ടികളും ചരക്കിറക്കുന്ന ഒരു സ്റ്റേഷൻ ആയിരുന്നു  കടയ്ക്കാവൂർ.
ബ്രിട്ടീഷ് ഭരണകാലത്ത് അഞ്ചുതെങ്ങ് കോട്ടയിൽ ശേഖരിക്കുന്ന കുരുമുളക് ഉൾപ്പെടെയുള്ള ചരക്കുകൾ കൊണ്ടുപോകാനും ആയുധങ്ങൾ ഉൾപ്പെടെ സാധനങ്ങൾ ഇതര സ്ഥലങ്ങളിലേക്ക് എത്തിക്കാനും ഉപയോഗിച്ചിരുന്നത് കടയ്ക്കാവൂർ റെയിൽവേ സ്റ്റേഷനെയാണ്.
തീവണ്ടികൾക്ക് കൽക്കരി നിറക്കാനുള്ള സംവിധാനവും ഇവിടെയുണ്ടായിരുന്നു.
ബ്രിട്ടീഷ് ഇന്ത്യയിൽ തിരുവനന്തപുരത്തിനും കൊല്ലത്തിനും ഇടയിലെ ഏറ്റവും പ്രധാന റെയിൽവേ സ്റ്റേഷനായിരുന്നു കടയ്ക്കാവൂർ.
നിലവിൽ കടയ്ക്കാവൂർ, വക്കം, അഞ്ചുതെങ്ങ്, ചിറയിൻകീഴ്, വെട്ടൂർ, മണമ്പൂർ, ഒറ്റൂർ, ആറ്റിങ്ങൽ പ്രദേശങ്ങളിലുള്ളവർ ഈ സ്റ്റേഷനെയാണ് ആശ്രയിക്കുന്നത്.
1954-ൽ രുപംകൊണ്ട പഞ്ചായത്തിന്റെ ആദ്യ ഭരണസമിതിയുടെ പ്രസിഡന്റ് അഡ്വ.
സുജാതൻ ആയിരുന്നു.
അതിരുകൾ വടക്ക് - ആറ്റിങ്ങൽ മുനിസിപ്പാലിറ്റി തെക്ക് - കണ്ണാട്ട് തുരുത്ത് കിഴക്ക് - വാമനപുരം നദി പടിഞ്ഞാറ് - അഞ്ചുതെങ്ങ് കായൽ ഭൂപ്രകൃതി
ഭൂപ്രകൃതി അനുസരിച്ച് ഉയർന്ന പീഠഭൂമി, ചെരിവു പ്രദേശം, താഴ്ന്ന പ്രദേശങ്ങൾ, തീരസമതലം, ചതുപ്പുനിലം എന്നിങ്ങനെ തരം തിരിച്ചിരിക്കുന്നു.
ചരൽ കലർന്ന ചെമ്മണ്ണ്, പാടശേഖരങ്ങളിൽ കാണുന്ന എക്കൽ ചേർന്ന ചെമ്മണ്ണ്, മണൽമണ്ണ്, എന്നിവ ഈ പഞ്ചായത്തിലെ മൺതരങ്ങളാണ്.
വാമനപുരം ആറും  കൈത്തോടുകളും കുളങ്ങളും ആണ് ഈ പഞ്ചായത്തിന്റെ പ്രധാന ജലസ്രോതസ്സുകൾ.
ഊട്ടുപറമ്പ്  അർദ്ധനാരീശ്വര ക്ഷേത്രം (ശ്രീനാരായണ ഗുരു പ്രതിഷ്ഠ നടത്തി), കടയ്ക്കാവൂർ തേവരുനട, കടയ്ക്കാവൂർ കൃഷ്ണൻകോവിൽ, കടയ്ക്കാവൂർ ശാസ്താംനട, കടയ്ക്കാവൂർ മുള്ളിയൻകാവ് ദേവിക്ഷേത്രം കീഴാറ്റിങ്ങൽ, കടയ്ക്കാവൂർ ആയാൻവിളക്ഷേത്രം  , കടയ്ക്കാവൂർ മുണ്ടുവിളാകം ദേവീ ക്ഷേത്രം, കീഴാറ്റിങ്ങൽ മുസ്ലീംപള്ളി, നിലയ്ക്കാമുക്ക് ശാസ്താംനട, ക്രിസ്ത്യൻപള്ളി - തോണിക്കടവ് ഗ്രാമപഞ്ചായത്ത് വാർഡുകൾ മേലാറ്റിങ്ങൽ ശങ്കരമംഗലം കീഴാറ്റിങ്ങൽ വിളയിൽമൂല ശാസ്താംനട തിനവിള ആയിക്കുടി തെക്കുംഭാഗം ഊട്ടുപറമ്പ് റെയിൽവേ സ്റേഷൻ കടയ്ക്കാവൂർ നിലയ്ക്കാമുക്ക് ഭജമഠം മണനാക്ക് പെരുംകുളം കല്ലൂർക്കോണം അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (കടയ്ക്കാവൂർ ഗ്രാമപഞ്ചായത്ത്) Kadakkavoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടയ്ക്കൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kadakkal_Gramapanchayat
ചടയമംഗലം ബ്ലോക്ക് പഞ്ചായത്തിലുൾപ്പെട്ട ഒരു ഗ്രാമപഞ്ചായത്താണ് കടയ്ക്കൽ .
48.90 ച:കി.
മീ ആണ് വിസ്തീർണ്ണം.
പഞ്ചായത്തിന്റെ അതിരുകൾ ഇട്ടിവ, ചിതറ, കുമ്മിൾ, ചടയമംഗലം, നിലമേൽ, പഴയകുന്നുമ്മേൽ (തിരുവനന്തപുരം ജില്ല) എന്നീ പഞ്ചായത്തുകളാണ്‌.
വാർഡുകൾ ഇളമ്പഴന്നൂർ വെളളാർവട്ടം കോട്ടപ്പുറം കുറ്റിക്കാട് വടക്കേ വയൽ കാരയ്ക്കോട് പന്തളംമുക്ക് മുകുന്നേരി പാലയ്കൽ ചിങ്ങേലി ആൽത്തറമൂട് തുമ്പോട് കടക്കൽ ഠൗൺ ഗോവിന്ദമംഗലം മാറ്റിടാംപാറ പുല്ലുപണ ആറ്റുപുറം കാര്യം ഇടത്തറ സ്ഥിതിവിവരക്കണക്കുകൾ ജില്ല കൊല്ലം താലൂക്ക് കൊട്ടാരക്കര ബ്ലോക്ക് ചടയമംഗലം നിയോജകമണ്ഡലം ചടയമംഗലം ലോക്സഭാമണ്ഡലം കൊല്ലം വില്ലേജ് കടയ്ക്കൽ വാഹന രജിസ്ട്രേഷൻ KL - 82 വിസ്തീർണ്ണം 29.90 ചതുരശ്ര കിലോമീറ്റർ ജനസംഖ്യ 30719 ജനസാന്ദ്രത 1027.39 സ്ത്രീ : പുരുഷ അനുപാതം 1082 സാക്ഷരത 89.86% അവലംബം
http://lsgkerala.in/kadakkalpanchayat Archived 2014-02-19 at the Wayback Machine .
കടയ്ക്കൽ സമരം Kollam district , within the state of Kerala, India.
1938ൽ കൊല്ലം ജില്ലയിലെ നിലമേലിനും മടത്തറക്കും ഇടയിലുള്ള കടയ്ക്കൽ എന്ന ഗ്രാമത്തിൽ നടന്ന മഹാ പ്രക്ഷോഭമാണ് കടയ്ക്കൽ സമരം എന്നറിയപ്പെടുന്നത്.
സർ സി.പിയുടെ പോലീസിനെതിരെ ജനങ്ങൾ നടത്തിയ പോരാട്ടമാണ് കടയ്ക്കൽ സമരം.
1938 കടയ്ക്കൽ ചന്തയിലെ സമരത്തിനെതിരെ ജനങ്ങൾ ഒരുമിച്ചതാണ് സമരത്തിന് തുടക്കം.
സർ സി.പിക്കെതിരെ പോരാടി സ്വന്തമായി ഒരു സ്​റ്റേറ്റ് തന്നെ പ്രഖ്യാപിക്കുകയും ജനാധിപത്യത്തിലൂന്നിയ മന്ത്രിസഭ ഉണ്ടാക്കുകയും ചെയ്ത കടയ്ക്കൽ സമരം സ്വാതന്ത്ര്യസമര ചരിത്രത്തിലെ ഒരു സുപ്രധാന സംഭവമായിരുന്നു.
കടയ്ക്കൽ ഉൾപ്പെടുന്ന പ്രദേശത്തി​ൻെറ ഭരണം ഏറ്റെടുത്ത് പ്രദേശം ഒരു രാജ്യമായി പ്രഖ്യാപിക്കുകയും കടയ്ക്കൽ സ്​റ്റാലിൻ എന്ന് അറിയപ്പെടുന്ന ഫ്രാങ്കോ രാഘവൻ പിള്ള രാജാവും കാളിയമ്പി മന്ത്രിയുമായി ഒരു ഭരണസംവിധാനം നിലവിൽ വരുകയും ചെയ്തു.
കേരളത്തിലെ ആദ്യത്തെ ജനകീയ മന്ത്രിയായാണ് കാളിയമ്പിയെ അറിയപ്പെടുന്നത്.
1938 സെപ്റ്റംബർ 26 ന് കടയ്ക്കൽ ആൽത്തറമൂട്ടിൽ ചേർന്ന തിരുവിതാംകൂർ സ്റ്റേറ്റ് കോൺഗ്രസിന്റെ യോഗമാണ് കടയ്ക്കൽ പ്രക്ഷോഭത്തിന് തിരിയിട്ടത്.
അനുവദിച്ചതിലും പതിന്മടങ്ങ് കരം പിരിക്കുന്നവർക്കെതിരെയും അതിന് പിന്തുണ നൽകുന്ന പൊലീസുകാർക്കെതിരെയുമായിരുന്നു പ്രക്ഷോഭം.
പൊലീസ് സ്റ്റേഷൻ തകർത്തായിരുന്നു ജനകീയപ്രതിരോധം അവസാനിച്ചത് കാലഘട്ടം
കടയ്ക്കൽ വിപ്ലവം നടന്നത് 1938ലാണ്.
കൊല്ലവർഷം 1114 കന്നി 10 മുതൽ 18വരെയാണ് (1938 സെപ്തംബർ 26 - ഒക്ടോബർ 4) രൂക്ഷമായ സമരം നടന്നത്.
സമരം മൂർദ്ധന്യതയിലെത്തിയ സെപ്തംബർ 29ന് പോലീസ്‌ സ്റ്റേഷൻ തകർക്കപ്പെട്ടു.
1938 നവംബർ രണ്ടിലെ മലയാളരാജ്യം പത്രത്തിൽ പോലീസ്‌ സ്റ്റേഷൻ പൊളിച്ചതിന്റെ ചിത്രം പ്രസിദ്ധീകരിച്ചിരുന്നു (കേരളാ സംസ്ഥാന ആർക്കൈവ്സ് ഡിപ്പാർട്ട്മെന്റിന്റെ കടയ്ക്കൽ റെബലിയൻ 1939 എന്ന പ്രസിദ്ധീകരണത്തിൽ 1939 എന്നു രേഖപ്പെടുത്തിയതു തെറ്റാണ്).
1938 ഒക്ടോബർ 14ലെ ഇന്ത്യൻ എക്സ്പ്രസ് പത്രത്തിൽ ചങ്ങനാശ്ശേരി പരമേശ്വരൻ പിള്ളയും ഇതു വിശദീകരിച്ചിട്ടുണ്ട്.
ഒക്ടോബർ അഞ്ചിന് പട്ടാളം എത്തിയതോടെ സമരത്തിന്റെ പ്രത്യക്ഷ പരിപാടികൾ അവസാനിച്ചു.
അന്യായമായ ചന്തപ്പിരിവ് നൽകാതെ സ്​റ്റേറ്റ് കോൺഗ്രസി​ൻെറ നേതൃത്വത്തിൽ ജനങ്ങൾ നടത്തിയ മുന്നേറ്റമാണ്​ കടയ്ക്കൽ സമരമായി രൂപാന്തരപ്പെട്ടത്.